Баўлы

Баўлы́ (па-расейску: Бавлы; па-татарску: Баулы) — горад у Расеі, адміністрацыйны цэнтар Баўлінскага раёну Татарстану. Месьціцца за 365 км да Казані. Насельніцтва складае 22 157 чалавек паводле стану на 2020 год. Большасьць насельніцтва складаюць татары (69,1%), значную частку таксама фармуюць расейцы (21,6%), чувашы (3,5%) і ўдмурты (2,5%). Гісторыя Паводле адной з вэрсіяў, у 1755 годзе па берагах ракі Баўлы быў вылучаны зямельны надзел Мансуру Дзельнаму, які і заклаў тут свой маёнтак. Вядома, што Мансур у 1750 годзе ён працаваў перакладчыкам пры канцылярыі Арэнбурскай губэрні. Кіраўніком Арэнбурскай губэрні быў Пётар Рычкоў, выбітны навуковец, які хадайнічаў аб выдзяленьні зямельнага надзелу свайму супрацоўніку. Права на карыстаньне зямлёй Мансур атрымаў на падставе дагавору, зацьверджанага ў крэпасьці Нагайбак. Вёска спачатку ўваходзіла ў Арэнбурскую, а затым у Самарскую губэрні. З башкірскага боку па берагах ракі пасяліўся род Дзербыш, які быў буйным землеўладальнікам. Дзеля асваеньня новых зямель на рацэ Баўлы ён выправіў сына Кармана. З тых часоў паселішча было падзеленае на дзьве часткі: башкірскую і мішарскую. З разьвіцьцём вёскі на рацэ Баўлы зьявілася некалькі маёнткаў, і, такім чынам, было страчанае значэньне Мансурава, а вёска стала называцца адным словам, якое аб’ядноўвае ўсе маёнткі, па назве ракі. Асноўнымі заняткамі жыхароў былі земляробства, жывёлагадоўля і гандаль. Да 1917 году адзіным прамысловым прадпрыемствам быў спіртавы завод памешчыка Жданава. Вонкавыя спасылкі Афіцыйны сайт. Баўлы. Точка-на-Карте.